stanford-oval/wikipedia huggingface dataset:
Half-Life (סדרת משחקים)
Black Mesa

בלאק מסה הוא בעצם חידוש להאלף לייף הראשון - בלאק מסה התחיל את חייו כפרויקט מעריצים (Fanmade) של חברה קטנה בשם Crowbar Collective. לאחר מכן Valve אשרה להם להמשיך לפתח את המשחק ואפילו תמכה בהם כלכלית.
המשחק, שפותח באמצעות מנוע Source - מנוע ה־Source משתמש ביכולת פיזיקה מתקדמת אפילו להיום, המנוע משמש כיום את כול משחקי האלף לייף וקיבל גם גרסה מחודשת. בלאק מסה הציג שלל שינויים כמו גרפיקה, מודלים, תאורה מחודשת, סביבות שעוצבו מחדש, ומגוון תכונות חדשות אשר פותחו באופן בלעדי על ידי מפתחי החברה (וזאת בניגוד ל- Half-Life: Source, שהציג את אותם התכנים הגרפיים מהמשחק המקורי).
מאז תחילת הפיתוח ועד לשלב שבו יצא המשחק בגישה מוקדמת, היו זמינים בו רק השלבים שהתרחשו בסביבת מעבדות "בלאק מסה". עם היציאה הרשמית של המשחק הושק חלקו השני, "Black Mesa: Xen", שכולל רימייק לשלבים שהתרחשו על פני העולם החוצני "זן".
המשחק זמין רק למחשב בסטים.
כלי נשק

לאורך סדרת המשחקים, השחקן משתמש בכלי נשק רבים.
אחד מכלי הנשק היותר מזוהים עם הסדרה, ה-Crowbar, הוא בעצם לום אשר משמש בכל משחקי הסדרה ככלי נשק לקרב פנים מול פנים מטווח אפס וכן לפריצת מחסומים, שבירת ברזלים ופתיחת תיבות.
כלי נשק > Half-Life 1

Glock 9mm Pistol - אקדח 9 מילימטר, הנשק החם הראשון שהשחקן מקבל. נמצא בשימוש ביחידת השומרים בבלאק מסה. ירי משני: ירייה יותר מהירה אבל פחות מדויק.
357. Magnum - אקדח תופי יותר חזק ויותר מדויק מהאקדח הרגיל אבל גם הרבה יותר איטי. ירי משני: זום.
רובה ציד - רובה ציד חצי אוטומטי וחזק אבל לא אפקטיבי לטווחים רחוקים. ירי משני: שימוש ב-2 קליעים במקום 1 להגדלת עוצמת האש. חלק מחיילי הצבא האמריקאי משתמשים בו.
הקלר וקוך MP5 - תת-מקלע עם משגר רימונים. ירי משני: שיגור רימון מיוחד שמתפוצץ במגע. רוב החיילים סוחבים אותו.
רימון יד - רימון שזורקים ומתפוצץ אחרי כמה שניות.
פצצה בשלט רחוק
מוקש - מוקש שניתן לזרוק אותו על רצפה או קירות ומיועד ללכוד אנשים שנקלעים לטווח שלו.
RPG - משגר טילים עם כוונת לייזר.
קשת ירייה - קשת צלבית שמשמשת בתור מעין רובה צלפים עם זום. במצב מרובה משתתפים של המשחק הירייה הראשית יורה חיצים שמתפוצצים.
Tau Cannon / Gauss Gun - רובה ניסיוני שפותח בבלאק מסה, מעין רובה שיורה קרני אנרגיה עם אפקט רתע. ירייה משנית: טעינת הרובה בשביל לשחרר פרץ אנרגיה יותר חזק. נחשב לנשק קטלני במצב מרובה משתתפים בשימוש נכון.
Gluon Gun - גם כן נשק ניסיוני מבית בלאק מסה, זה רובה חשמלי שמשחרר זרם חשמלי רב עוצמה כלפי האויב בדומה ל־Thunderbolt ב־Quake. משתמש באותה תחמושת כמו ה־Tau Cannon.
Hive-hand - מעין כפפה חייזרית שיורה חרקים מעופפים לעבר האויב שמתבייתים עליו. יש 8 חרקים בתוך הכפפה עם אספקה מתחדשת. ירי משני: יורה פרץ של 8 חרקים בפרק זמן קצר.
Snark - מעין חרקים חייזריים שמשליכים אותם והם מתבייתים על האויב (או עליך אם אין אויבים בסביבה) ואחרי 10–15 שניות מתפוצצים עליו.
כלי נשק > Half-Life 2 והאפיסודות שלו

USP Match - אקדח היורה כדורים בקוטר 9 מ"מ.
357 Magnum - אקדח תופי היורה כדורים חזקים יותר ומדויק יותר אבל יותר איטי.
SPAS-12 - רובה ציד עם קנה כפול. ירי משני: שימוש בשני הקנים.
הקלר וקוך MP7 - תת-מקלע עם משגר רימונים.
Gravity Gun - רובה כוח משיכה, נשק המסוגל למשוך עצמים ולהעיף אותם. כאשר גורדון נכנס למצודה ה-Gravity Gun מקבל אנרגיה מהכור והופך ל-Super Gravity Gun נשק המסוגל למשוך כמעט כל דבר (כולל אנשים).
Overwatch Standard Issue Pulse Rifle - רובה סער של הקומביין מבוסס על אנרגיה אפלה במקום תחמושת מסורתית. מכונה גם AR2. ירי משני: כדור אנרגיה.
Crossbow - קשת מוצלבת שהפעם משמשת כנשק צלפים לכל דבר עם כוונת אופטית.
MK3A2 Grenade - רימון יד תוצרת הקומביין.
Bugbait ‏(Pheropod) - חפץ המופק משומר אנטליינס, המושך אנטליינס (יצורים דמוי חרק ענק). ירי משני: משיכת האנטליינס אליך.
Resistance Rocket Propelled Grenade - משגר טילים עם כוונת לייזר רק שהפעם ניתן לסגור או להפעיל את הכוונת.
Magnusson Device - נשק שפותח על ידי ד"ר מגנסון, אחד מהמדענים שעבדו בבלאק מסה, והוא נועד לחיסול מהיר של סטריידרים. הנשק ניתן לגורדון בפרק השני של Half Life 2.
משחקים נוספים בסדרה > חבילות הרחבה

Half-Life: Opposing Force - חבילת הרחבה של Half Life שבו מגלמים חייל קומנדו אשר יחידות יצאה להעלים ראיות מהמקרה ב-Black Mesa.
Half-Life: Blue Shift - חבילת הרחבה של Half Life שבו מגלמים את בארני קלהון - שומר שעבד במעבדות של Black Mesa והכיר את גורדון.
Half-Life: Decay - חבילת ההרחבה האחרונה של המשחק Half Life.
משחקים נוספים בסדרה > משחקים נוספים ומודים

Half-Life: Source - גרסה מחודשת של Half Life המקורי בה הגרפיקה מבוססת על מנוע Source החדש יותר, בגרסה נעשו שינויים קלים.
Half-Life Deathmatch: Source - מצב מרובה משתתפים ל-Half Life : Source.
Half Life 2: Deathmatch - מצב מרובה משתתפים ל-Half Life 2.
Half Life 2: Lost Coast - בעיקרון זהו מיני משחק אשר בודק את טכנולוגיית ה-טווח דינמי רחב ואת היכולות של מנוע ה-Source.
Black Mesa - רימייק למשחק המקורי, פותח על ידי צוות מפתחים עצמאי ששאף לשחזר את המשחק המקורי עם גרפיקה עדכנית. הפיתוח החל ב-2004, וב-2009 שוחררה גרסה חלקית לציבור, שהעידה על התקדמות מרשימה ואיכות גרפית גבוהה. מועד ההשקה הרשמי הוא מרץ 2018.
Jurassic Life - מוד ל־Half Life 2 המבוססת על "פארק היורה". עלילתו אינה קשורה לסדרה.
Dear Esther - משחק הרפתקאות / משחק אומנות / רומן ויזואלי שהתחיל בתור מוד ל־Half Life 2‏ ויצא כמשחק עצמאי ב-2012 תחת הגרסה החדשה ביותר של מנוע ה-Source. עלילתו אינה קשורה לסדרה.
Cinematic Mod - מוד ל-Half Life 2 ולאפיסודות שלו שמשפר את איכות המשחק ואת הגרפיקה שלו.
ראו גם

פורטל, משחק מחשב המהווה ספין אוף לסדרת המשחקים ויצא במקביל ל-Episode Two.
אחד המודים למשחק פורטל, "פורטל:פרלוד" עושה שימוש במודלים של מדענים מסדרת Half life בעוד שבסדרה המקורית לא הופיעו כלל אנשים.
לקריאה נוספת

Hodgson, David (2004). Half-Life 2: Raising the Bar. Prima Games. ISBN 0-7615-4364-3
הערות שוליים

↑  http://www.halflife2.net/wiki/index.php/Zero_Point_Energy_Field_Manipulator
↑  Half-Life 2 for PC - GameRankings
↑  Half-Life 2 sweeps Bafta awards
↑  במוד ה-HD שיצא למשחק ב-2001 הוחלף תת-המקלע MP5 ברובה M16 שגם הוא רובה סער עם מטול רימונים ואופן פעולה דומה ל-MP5.
↑  Jurassic Life: a Half-Life2 single player modification
↑  Dear Esther mod for Half-Life 2, Mod DB (באנגלית)
| סדרת Half-Life |
| --- | --- | --- |
| משחקים ראשיים | Half-Life ‏ • Half-Life 2 ‏ • Half-Life 2: Episode One ‏ • Half-Life 2: Episode Two ‏ • Half-Life: Alyx |  |
| חבילות הרחבה | Half-Life: Opposing Force • Half-Life: Decay • Half-Life: Blue Shift |  |
| מודים | Team Fortress Classic ‏ • Counter-Strike ‏ • Ricochet ‏ • Day of Defeat ‏ • Half-Life 2: Capture the Flag ‏ • Black Mesa |  |
| סדרת פורטל | פורטל ‏ • פורטל 2 |  |
| משחקים אחרים | Deathmatch Classic ‏ • Half-Life: Source ‏ • Half-Life 2: Deathmatch ‏ • Half-Life Deathmatch: Source ‏ • Half-Life 2: Lost Coast ‏ • Half-Life 2: Survivor |  |
| משחקים ופריטים קשורים | Codename: Gordon ‏ • Concerned ‏ • Half-Life: Escape from City 17 ‏ • Half-Life 2: Raising the Bar ‏ • Mari0 |  |
| משחקי חברת Valve |
| --- | --- | --- |
| סדרת Half-Life | Half-Life (הרחבות: Half-Life: Opposing Force, Half-Life: Blue Shift)‏ • Half-Life 2‏ • Half-Life 2: Episode One‏ • Half-Life 2: Episode Two‏ • Half-Life: Alyx |  |
| סדרת פורטל | פורטל‏ • פורטל 2 |  |
| סדרת Counter-Strike | Counter-Strike‏ • Counter-Strike: Condition-Zero‏ • Counter-Strike Neo‏ • Counter-Strike: Source‏ • Counter-Strike Online‏ • Counter-Strike: Global Offensive |  |
| סדרת Dota | Dota 2‏ • Artifact‏ • Dota Underlords |  |
| סדרת Day of Defeat | Day of Defeat‏ • Day of Defeat: Source |  |
| סדרת Team Fortress | Team Fortress Classic‏ • Team Fortress 2 |  |
| סדרת Left 4 Dead | Left 4 Dead‏ • Left 4 Dead 2 |  |
| חבילות | The Orange Box |  |
| משחקים אחרים | Deathmatch Classic‏ • Ricochet‏ • Alien Swarm‏ • Payday: The Heist‏ • Deadlock |  |
| --- | --- |
בקרת זהויות :  NKC: unn20201096893 
גורדון פרימן
משמאל לימין: הג'י מאן במשחק המקורי ובמשחק ההמשך
דוקטור ברין
דוקטור אייזק קליינר
צילום מסך מתוך "האף לייף"
תמונה מתוך המשחק עם הנשק M16 ברקע
בתיה עוזיאל

| --- | --- |

 לידה:  1 במרץ 1934 תל אביב, פלשתינה (א"י)
 פטירה:  6 בינואר 2018 (בגיל 83) תל אביב, ישראל
 שם לידה:  בתיה גוריאצ'יקוב (גלאון)
 לאום:  ישראלית
 מקום לימודים:  המדרשה לאמנות
 תחום יצירה:  מלאכת יד
 
בתיה עוזיאל (1 במרץ 1934 – 6 בינואר 2018) הייתה מורה למלאכת יד ואמנית ישראלית.
ביוגרפיה

בתיה גוריאצ'יקוב נולדה בפורים 1934, ונקראה על שם סבתה מצד האב. אמה, שרה (סוניה) גוריאצ'יקוב (1901–1941), הייתה מראשוני המתיישבים בכפר מל"ל, ואביה, ברוך גילאון (גוריאצ'יקוב) (1901–1980), היה אמרגן שהביא לארץ אמנים רבים (מרסל מרסו) ואף ניהל את תיאטרון "המטאטא". היה לה אח גדול, צבי (לימים עורך דין). גדלה בשכונת עובדים ברחוב א.ד. גורדון בתל אביב. ביוני 1941, כשהייתה בת שבע, התייתמה מאִמה, שנדרסה למוות על ידי משאית בריטית ליד כפר מל"ל, שם שהתה המשפחה בעקבות הפצצת תל אביב.
עוזיאל רקמה וסרגה כבר מגיל שש, ובגיל שש-עשרה החלה למכור בובות קטנות שהכינה. למדה ב"תיכון חדש" בעירה. בצה"ל הדריכה במלאכת יד את מדריכי הגדנ"ע, ולאחר שהשתחררה הייתה מורה לתולדות האמנות בבתי ספר תיכוניים והעבירה עד לשנים האחרונות לחייה חוגים וסדנאות למלאכת יד ולציור אמנותי על משי.
עוזיאל התפרסמה בשנות ה-60 בהגישה פינה שבועית בנושאי מלאכת יד בתוכנית הרדיו של רבקה מיכאלי. בשנים 1974–1982 הגישה בטלוויזיה הלימודית את התוכנית "מלאכת יד עם בתיה עוזיאל", שממנה צולמו כ־300 פרקים, וכמו כן ערכה סדרה של 12 ספרים בנושא מלאכת יד (1978).
עוזיאל השתתפה בתוכנית "סבתא בתיה", בהשתתפות נכדתה ליאל, ששודרה בערוץ הופ!". כמו כן השתתפה בשנת 2000 בפרסומת. עוזיאל הייתה גם אמנית-יוצרת, שהציגה תערוכות בארץ ובעולם: עבדה הרבה בטכניקת האסמבלאז'. בנוסף לימדה מלאכת יד במספר תחומים ובעיקר בתחום הציור על משי.
יצירות מלאכת היד שאת הכנתן הדגימה עוזיאל ברדיו ובטלוויזיה התאפיינו בשימוש בחומרים זמינים ובמחזור פסולת ושאריות. בתוכניות הטלוויזיה בכיכובה, קראה עוזיאל לביטוי היצירתיות בעבודות היד, והתנגדה לשימוש בשבלונות מוכנות, דוגמת אופנת הגובלנים שהייתה נפוצה בשנות ה-70.
בתיה עוזיאל הייתה ציירת מוכשרת, אמנית ויטראז' (עבודה בזכוכית צבעונית) ואמנית בציור על בדי משי.
עוזיאל ריכזה את מגמת אמנות בתיכון עירוני י"א בתל אביב.
ביוגרפיה > "הכינותי מראש"

פרסומה הרב של עוזיאל הביא לכך שהיא הוכתרה כ"כוהנת הגדולה של מלאכת היד" והמונח "בתיה עוזיאל" נטבע בסלנג העברי ככינוי לעבודות מלאכת יד, בעיקר אלה העשויות מחומרים ממוחזרים מהמצאי שבכל בית, או למי שעוסק (ובעיקר למי שעוסקת) בהן. גם צירוף המילים "הכינותי מראש", שהשתמשה בו רבות, הפך למטבע לשון שמיש ומוכר לכולם ונקלט בשפה העברית. הטקסט בו השתמשה בתוכנית הטלוויזיה המפורסמת שלה "מלאכת יד עם בתיה עוזיאל", כאשר הציגה עבודה מוגמרת, היה "הכינותי מראש". צירוף המילה "במקרה" הוא פרי יצירתם של כותבי הפרודיות. בתיה עוזיאל טוותה את הדרך והחשיבות של מחזור חומרים ופסולת למטרות אחרות.
ביוגרפיה > חיים אישיים

עוזיאל התגוררה בשכונת אפקה בתל אביב. הייתה נשואה לבנקאי שמואל ("עוזי") עוזיאל, שכיהן בין היתר כמנכ"ל בנק עלייה-לאומי,, אחיו הצעיר של הרב בן-ציון מאיר חי עוזיאל, ודודו של הפובליציסט מאיר עוזיאל. משנת 1956 היה שמואל עוזיאל יזם של הקמת "רמת מרפא" שהפך עם הזמן ל"אסותא" ועד מותו ב-2008 כיהן כחבר מועצת המנהלים של קופת חולים מכבי וכמנכ"ל פרוקרדיה (מכון הלב של אסותא). בתה, שרי, נפטרה ממחלת כלי דם שתקפה אותה במפתיע ב-1992 בגיל 30.
עוזיאל נפטרה ב-6 בינואר 2018 בגיל 83, לאחר מאבק במחלת הסרטן. היא הובאה למנוחות בבית העלמין במושב ניר צבי.  הותירה אחריה בן, ארבעה נכדים ונינה.
מפרסומיה

בתיה עוזיאל (ליקטה), מלאכת יד; עורך אחראי: יהודה שיף, 12 כרכים, תל אביב: רביבים; הוצאת ידיעות אחרונות, תשל"ח 1978.
לקריאה נוספת

הכינותי בדיעבד: בתיה עוזיאל; אוצרות ועריכת קטלוג: נעמי גרשטיין, תל אביב: גלריה גרשטיין, 2013. (מחווה לבתיה עוזיאל; קטלוג תערוכה, מאי 2013)
הערות שוליים

↑  דוד תדהר (עורך), "ברוך גוריאצ'יקוב", באנציקלופדיה לחלוצי הישוב ובוניו, כרך ג (1949), עמ' 1511; שרגא הר-גיל, יום הולדת לאימפרסריו, מעריב, 4 בנובמבר 1971; אורי קיסרי, אימפרסאריו, מעריב, 26 בנובמבר 1971; נפטר האמרגן ברוך גילאון, מעריב, 8 באוקטובר 1980.
↑  הקבר של שרה גוריציקוב בבית העלמין נחלת יצחק, באתר BillionGraves; נספתה בתאונה שרה גוריאצ'יקוב ז"ל, הַבֹּקֶר, 22 ביוני 1941; הלוית שרה גוריאצ'יקוב, הַבֹּקֶר, 23 ביוני 1941; בכפר | ספריה ע"ש שרה גוריאציקוב, דבר, 2 בספטמבר 1941; ספרית כפר מל"ל, באתר כפר מל"ל.
↑  יעקב בר-און, ‏בתיה עוזיאל יוצרת גם בגיל 80, באתר מעריב השבוע, 26 בספטמבר 2013
↑  מינויים: יו"ר חדש למועצת המנהלים של בנק עליה-לאומי, מעריב, טור 1, 9 ביולי 1985.
↑  הקבר של שרי טבול (עוזיאל) בבית העלמין ניר צבי, באתר BillionGraves.
↑  רן בוקר ועמי פרידמן, בתיה עוזיאל הלכה לעולמה, באתר ynet, 6 בינואר 2018.
↑  מאיה אשרי ואיתי שטרן, מתה בתיה עוזיאל, אשת הטלוויזיה והאמנות, באתר הארץ, 7 בינואר 2018.
| --- | --- |
בקרת זהויות :  ICIA: 275677  NLI: 987007305953705171  ISNI: 0000 0000 6696 1390  LCCN: n96001210  VIAF: 31254222   WorldCat (עם VIAF): 31254222
האסטלה של נרם-סין

| --- | --- |

 מידע כללי
 תאריך יצירה:  שנות ה־50 של המאה ה־24 לפנה״ס? 
 טכניקה וחומרים:  אבן חול 
 ממדים בס"מ
 רוחב:  105 ס״מ 
 גובה:  200 ס״מ 
 נתונים על היצירה
 מספר יצירה:  Sb 4 (המחלקה לעתיקות המזרח הקרוב של הלובר) 
 מיקום:  Room 228, מסופוטמיה
 
אסטלת הניצחון של נרם סין
אסטלת הניצחון של נרם-סין היא אסטלה שנועדה להנציח את ניצחונו של המלך נרם-סין על אויביו, אנשי ההרים משבט הלולבי כשבראשם עמד המלך סאטוני, בסביבות שנת 2230 לפנה"ס, וככל הנראה נוצרה בסביבות תקופה זו.
המלך נרם-סין היה הרביעי בשושלת מלכי אכד שנוסדה על ידי סבו סרגון מאכד. מדינה זו שאפה לשלטון מרכזי חזק עם שאיפה לשליטה עולמית, בניגוד לשיטת השלטון השומרית שהייתה נפוצה עד אז בה לכל אזור היה שליט נפרד.
תיאור פיזי

האסטלה עצמה עשויה מאבן חול אדמדמה. גובהה שני מטר ורוחבה חצי מטר. החלק העליון שלה שבור וחלקה התחתון נפגע מפגעי מים.
האסטלה נמצאה בשושן לשם הובאה בשנת 1176 לפנה"ס על ידי המלך שותרוק נחונתה מסיפר.
תמונה

בניגוד לאסטלות קדומות יותר שבדרך כלל תיארו מספר סצנות שונות מזמנים שונים, אסטלה זו מתארת סצנה אחת.
בסצנה זו נראה המלך נרם סין מטפס על הר בשטח האויב ומצליח לכבוש אותו. אחרי המלך מטפסים חייליו לאחר שיצאו מתוך היער, או לחלופין מטפסים על ההר המיוער, היער מיוצג על ידי שני העצים בתחתית האסטלה.
תמונה > האויבים

בניגוד לציורים קודמים משומר, בהם החיילים מוצגים בשורה ארוכה אחד אחרי שני ובדרך כלל זהים זה לזה, כאן החיילים נראים ממש כמטפסים על ההר באלכסון, כמו כן למרות שכיוון תנועתם זהה בכל זאת הם מובדלים אחד מהשני בנשק שהם נושאים.
בניגוד לחייליו של נרם סין הנראים בתנועה, האויבים נמצאים במצב סטטי, אחד מבקש רחמים, השני נופל פצוע מחצו של המלך והמלך עצמו דורך על גויותו של אחד מהם.
שערם של האויבים נראה כמין צמות דבר המזכיר את זנבות הסוס שהיו נוהגים לוחמי החיתים לשאת על כובעיהם.
תמונה > המלך

המלך עצמו נראה כמעט כפול בגודלו מכל שאר הדמויות, בולט אצלו הכובע בעל הקרניים, כובע זה מייצג אלוהות. בניגוד למלכי שומר שראו עצמם כשליחים של האלים, מלכי אכד ראו את עצמם כאלים.
בידו השמאלית מחזיק המלך את קשתו, מתחת לזרועו הוא מחזיק גרזן קרב ובידו הימנית הוא מחזיק חץ. על צווארו של המלך שרשרת ששימשה ככל הנראה לא כקישוט בלבד אלה כמעין קמיע שאמור להגן על המלך.
דמותו של נרם סין מתוארת בפירוט רב, מראהו גברי מאוד, שריריו בולטים וחזהו הרחב מוצג לכל רוחבו, למרות שהמלך מצויר בפרופיל. מראה זה אמור לייצג את עובדת היות המלך מלא און גברי, דבר שמורה גם על יכולתו הרבה לשלוט.
המלך מוצג כך שניתן לראות את כל צידו הימני, על פי האמונה הרווחת במסופוטמיה (ככל שניתן להסיק מטקסטים שנשתמרו מאז) פגם כל שהוא בצדו הימני של השליט יגרום למחלות ולרעב - "אם איבד את אוזנו הימנית ימיו של המלך יהיו ספורים, אם נפגעה ידו או זרועו הימנית אזורי הספר יהפכו לשממה" - לכן חשוב מאוד היה להראות לצופה שכל צידו הימני של המלך מושלם החל מאוזנו ועד לירכיו.
זקנו של המלך בולט עוד יותר בשלמותו - זהו מאפיין נוסף המייצג את גבריותו של המלך ולכן את יכולתו לשלוט.
במבט כללי על הסצנה נראה שהמלך הוא היחיד שפועל בה, הוא זה שנמצא קרוב לראש ההר והוא זה שהכניע את האויבים.
תמונה > רקע

ממול לדמותו של המלך נראית פסגת ההר ומעליו שני כוכבים המייצגים את האלים. בניגוד לאסטלות אחרות בהן יש בדרך כלל כוכב אחד, כאן ישנם שני כוכבים, ככל הנראה כמעין פשרה בין שני האלים המרכזיים – שמש - אל השמש שהוא האל של העיר סיפר, עירו של נרם סין, לבין אישתאר, אלת העיר אכד בירתה של הממלכה.
מקומות בסרטי מלחמת הכוכבים

מפת גלקסיית מלחמת הכוכבים
שאריות סט הצילומים לכוכב הלכת טטואין בתוניסיה בשט אל-ג'ריד (צולם בשנת 2010)
בסדרת סרטי מלחמת הכוכבים הופיעו כוכבי לכת ומקומות רבים, פרי דמיונם של יוצרי הסדרה הקולנועית ויוצרי ספרי הקומיקס השונים. ערך זה מרכז את החשובים שבהם.
פלנטות (כוכבי לכת)

גלקסיית מלחמת הכוכבים, הנמצאת רחוק מאותה גלקסיה בה אנו חיים, כוללת מאות אלפי כוכבים. חלק מהכוכבים מופיעים ב"יקום המורחב" של הסרטים (Expanded Universe), אך רוב הכוכבים החשובים מופיעים בסרטים עצמם.
פלנטות (כוכבי לכת) > טטואין

טטואין הוא כוכב לכת מדברי וחולי, ועליו סופות חול הן דבר שכיח למדי. למרות צחיחותו ההערכה היא כי טטואין מכיל כ-20,000 מיני יצורים. הכוכב סובב סביב שתי שמשות ולו שני ירחים.
בטטואין קיימים כמה מינים חיים דמויי אדם, הנוטים לחוסר נימוס ופרימיטיביות, ביניהם ניתן למנות:
"ג'אוות": יצורים נמוכים בעלי גלימות חומות אשר רוב חייהם עוסקים בסחר בחלקי חילוף ובדרואידים (שהם גנבו או מצאו בחולות). בסרט הרביעי ניתן לראות כלי רכב הנקרא "Sand Crawler", שבו חיים לרוב הג'אוות במסגרת של שבט, ומשמש אותם לחיים, לתנועה, ולאחסון ועיבוד הסחורה.
"אנשי החול" או "יצורי החול": שבטים של יצורים דמויי-אדם אלימים ומרושעים הנוהגים לפצוע ולחבל בכל דבר הנכנס אל גבולות שטחם. הם עוסקים גם בביזה ובסחר בעבדים. הם התושבים המקוריים של הכוכב.
טטואין הוא כוכב הבית של משפחת סקייווקר. שם אנו פוגשים את אנאקין ואמו, שמי (מלחמת הכוכבים - פרק 1: אימת הפנטום), בתור עבדים השייכים למכונאי בשם ואטו. עשר שנים לאחר ששוחרר בידי הג׳די קווי-גון ג׳ין, אנאקין חוזר לטטואין בעקבות סיוטים אודות אמו, אשר נותרה על הכוכב כאשר עזב. הוא מגלה כי אמו נמכרה לחקלאי לחות, אשר שחרר אותה והתחתן עמה. החקלאי, שמו קליאג לארס, סיפר לאנאקין כי אימו נחטפה על ידי שבט אנשי חול, ולא חזרה. אנאקין יצא לחיפוש אחריה, וכשמצא אותה, היא כבר גססה מעינויים. מלא בזעם, אנאקין טבח בשבט אנשי החול בחרב האור שלו.
לאחר שאנאקין עבר לצד האפל והפך לדארת' ויידר, בנו - לוק סקייווקר - נשלח בסתר אל טטואין, שם גדל בבית דודיו - אוון לארס, בנו של קליאג, ואשתו, ברו. כל אותו הזמן, אובי ואן קנובי, מבודדי הג'דיי שניצלו מבגידת נשיא הרפובליקה וצבא המשובטים (פקודה 66) הסתתר בטטואין על מנת לדאוג לו ולפקח על ביטחונו.
טטואין לא נכלל כחלק מהרפובליקה, ובכוכב שולטת משפחת ההאטים ובראשה ג'אבה ההאט ואשתו גדואולה. כתוצאה מכך, חוקי השוויון החלים ברפובליקה הליברלית אינם חלים שם, וכדוגמה לכך ניתן לראות את מנהג העבדות המקובל בפלנטה. נוסף על כך, הכוכב נותן מחסה ליצורים המתועבים ביותר בגלקסיה. רובם משתכנים בנמל החלל "מוס אייסלי", אחד האזורים המפוקפקים ביותר ביקום מלחמת הכוכבים כולו.
במוס אייסלי פגשו לוק סקייווקר ובן קנובי בהאן סולו ושכרו אותו להטיס אותם לכוכב אולדראן. לאחר מכן בנמל החלל, צייד ראשים בשם גרידו מנסה ללכוד את האן, זאת בשם ג׳אבה ההאט - ברון הפשע המושל בכוכב, אשר לו האן חייב כסף רב.
לאחר נפילת האימפריה, התרחשו חגיגות גם בכוכב טטואין, כפי שאפשר לראות ב"שובו של הג'דיי".
השם ״טטואין״, מגיע משמו של מקום אמיתי בשם תטאווין (تطاوين) הנמצא בתוניסיה. במקום זה צולמו הסצנות בסרטי מלחמת הכוכבים המתרחשות על אותו כוכב. תטאווין כיום הוא אתר עליה לרגל של מעריצי הסדרה, ואתר תיירותי הומה.
פלנטות (כוכבי לכת) > נאבו

נאבו הוא כוכב לכת קטן אשר אקלימו ממוזג ולח. עיר הבירה של הכוכב היא ת'יד (Theed), ובה נמצאת טירת המלכות של המלכה הנבחרת. הכוכב נודע באזורים נרחבים של אגמים, כרי מרעה עצומים וכן יערות וביצות. בכוכב חיים בני אדם וכן גזע של יצורים אמפיביים הנקראים גאנגאנים. הכוכב אינו מחזיק צבא, עקב היות מרבית אוכלוסיית הכוכב שוחרת שלום, ומסתפק בכוח שמירה מלכותי וכוח משטרה קטן.
בין בני האדם והגאנגאנים שוררים יחסי בוז הדדיים, אך הם אינם שרויים במלחמה. ב״אימת הפנטום״, תחת הנהגתם של מלכת נאבו, פאדמה אמידאלה, ומנהיג הגאנגאנים בוס נאס, כורתים שני הגזעים ברית צבאית על מנת להילחם בפלישת פדרציית הסחר ברית זו הביאה לחימום היחסים בין שני הגזעים, והחזיקה עד התפוררות הרפובליקה הישנה.
פלישה זו, הנחשבת לאירוע מכונן בקאנון מלחמת הכוכבים, בוצעה על ידי דארת׳ סידיוס, באמצעות פדרציית הסחר כבובה על חוט, כצעד הראשון ב"מלחמת המשובטים". המלכה אמידאלה נמלטת מהכוכב אל קורוסקאנט, בירת הרפובליקה הגלקטית הראשונה, על מנת לבקש סיוע מצד הסנאט הגלקטי. הדבר מוביל לעלייתו של פלפטין לשלטון, אך זה לא מספיק להירתם לעזרת נאבו, ושני אבירי הג׳די אובי-וואן קנובי וקווי-גון ג׳ין מחסלים את ספינת הדגל הפדרטיבית.
בהמשך סרטי הפריקוול, נאבו הוא כוכב גן-העדן הרומנטי של אנאקין סקייווקר ופאדמה אמידאלה. שם הם מתאהבים, ושם הם מתחתנים.
בסדרת המנדלוריאן, נאבו היה ביתו של דין דג'ארין והמקום בו התרחש הקרב בין מוף גידעון לחבורה של מנדו.
פלנטות (כוכבי לכת) > קורוסקאנט

בירת הרפובליקה, קורוסקאנט הוא אחד הכוכבים העתיקים בגלקסיה, וערש המין האנושי, שכיסה במשך אלפי שנים את האוקיינוסים הנרחבים שלו בגורדי שחקים עצומים שניתן לראות מהחלל. אחרי נפילת הרפובליקה ועליית האימפריה הגלקטית, הכוכב כונה גם "הבירה הקיסרית". בקורוסקאנט גרים כטריליון איש.
הכוכב כולל, בין היתר, את מבני השלטון של הרפובליקה (ומאוחר יותר של האימפריה): בניין הסנאט, מקדש הג'דיי (אשר עם עליית פלפטין לעמדת הקיסר הפך לארמון הקיסרי), בית הנשיא וכדומה.
קורוסקאנט מחולק לשני חלקים, מבחינה תרבותית: המעמד העליון, אליו יש הצצה ב"נקמת הסית'", בסצנה באולם האופרה, שבו מתכנסים אנשי המעמד העליון של קורוסקאנט על מנת לצפות באופרת מון-קאלאמרי. היפוכו של מעמד זה: "העיר התחתית", הוא אזור מפוקפק וביתם של ציידי ראשים וסוחרים בלתי חוקיים.
ההכרזה על הקמת האימפריה הגלקטית התרחשה בהיכל הסנאט, יום לאחר כיבוש מקדש הג'דיי על ידי יחידת 501 של המשובטים המובחרים, ובראשה אנאקין סקייווקר. לאחר נפילת האימפריה, היו חגיגות בקורוסקאנט כמו בשאר כוכבי הגלקסיה, ומקדש הג'דיי הואר מחדש.
פלנטות (כוכבי לכת) > ג'יאנוסיס

הוא כוכב לכת מחוץ למעטפת החיצונית של הגלקסיה, המופיע לראשונה במלחמת הכוכבים - פרק 2: מתקפת המשובטים. כוכב זה הוא ביתם של הג'נוסיסיאנים, וכמו כן, הבסיס הראשון של איגוד הבדלנים. נוסף על כך, ג׳נוסיס הוא אזור ההתרחשות של הקרב הפותח במלחמת המשובטים - הקרב בכוכב ג'נוסיס. הכוכב נשלט על ידי הארכידוכס פוגל הלסר,והמלכה קארינה הגדולה (Stalgasin hive) עד מותו ב-19 BBY.
בכוכב ישנם מפעלי דרואידים רבים, תחת חסות איגוד הבדלנים. בנוסף, התוכניות הראשוניות של כוכב המוות, הנשק האולטימטיבי של הסית', תוכננו בג'נוסיס. לאחר ההפסד בקרב הפותח של המלחמה, דארת' טיראנוס ברח עם התוכניות אל כוכב קורוסקאנט, ושם העבירן למורו, דארת' סידיוס.
מאוחר יותר, הכוכב נכבש על ידי הרפובליקה, אך נכבש מחדש על ידי הבדלנים במהלך החודשים הראשונים של מלחמת המשובטים. לבסוף, הרפובליקה שיגרה קמפיין נוסף נגד ג'נוסיס והוא נשאר בידיה עד סוף המלחמה.
פלנטות (כוכבי לכת) > מוסטאפר

מוסטאפר הוא כוכב לבה געשי, הנמצא מחוץ למעטפת מערכות הרפובליקה. בכוכב מפעלי מתכת גדולים.
בכוכב זה התאספה פדרציית הבדלנים, לאחר שצבאות הרפובליקה גילו כי הם מסתתרים במערכת אוטאפאו. את הפקודה למעבר נתן דארת' סידיוס, פטרון הבדלנים, לגנרל גרייווס - מנהיג צבא הדרואידים. צעדו של סידיוס תוכנן מראש, ומטרתו הייתה לרכז את כל הבדלנים במקום אחד, על מנת שאנאקין סקייווקר יוכל לחסלם.
בכוכב זה התרחש הדו-קרב האגדי בין אובי-ואן קנובי לאנאקין, שבסופו אנאקין הובס וכמעט נשרף למוות בלבה. החותם הפיזי שהותיר בו הקרב הוא שהביא את דארת׳ ויידר לעטות את הגלימה, החליפה והמסכה המוכרות לנו.
בסרטי שלוש הטרילוגיות, הכוכב מופיע אך ורק ב"מלחמת הכוכבים - פרק 3: נקמת הסית'". נוסף על כך, הוא מופיע בסרט הספין-אוף רוג אחת: סיפור מלחמת הכוכבים, שם הוא מוצג כמקום בו בנה דארת' ויידר את טירתו, בה הוא נח כאשר אינו פעיל ואליו מגיע המנהל קרניק שננזף על ידי ויידר בשל שימוש פזיז שעשה בכוכב המוות.
בסדרה "מלחמת הכוכבים: המורדים" הכוכב מתואר כ"המקום שבו ג'די מתים".
בסדרת הקומיקס "דארת' ויידר" מאת צ'ארלס סול שהתפרסמה בשנים 2017–2019 לכוכב מוסטאפר חלק חשוב בעלילה. בכוכב זה מגלה ויידר מוקד חזק של הצד האפל של ה"כוח" אותו הוא מנצל כדי להשחית גביש קייבר שלקח מחרב אור של אביר ג'דיי שהרג ולגרום לו לדמם על מנת שישמש את חרב האור האדומה של הסית'. בהמשך, ויידר מבקש מהקיסר שייתן לו את מוסטאפר כעולם בית וזאת על מנת שיוכל לחקור את המוקד של הצד האפל. בעזרת חפץ אפל המכיל את תודעתו של לורד סית' והאדריכל מומין הוא בונה טירה אימתנית שמטרתה לתעל את העוצמה של הצד האפל של "הכוח" ולמקד אותו בוויידר, על מנת שיוכל לתעלו. ויידר מנצל זאת כדי לעבור לעולם הרוחות של "הכוח" על מנת לנסות להחזיר את פאדמה אמידאלה מן המתים. לאחר שנכשל בכך, ויידר הורס את המתעל ומשתמש בטירה רק כשאינו בשירות הקיסר.
פלנטות (כוכבי לכת) > דגובה

דגובה הוא כוכב לכת ביצתי מחוץ למעטפת. הכוכב ידוע שכן בו התיישב מאסטר יודה לאחר עליית האימפריה הגלקטית ונפילת מסדר הג'דיי.
ייתכן שבחירתו של יודה בכוכב נבעה מקרב שהתרחש בכוכב בזמן מלחמת המשובטים, במהלכו הוביל יודה את כוחות הרפובליקה נגד כוחות הבדלנים. הכוכב הופיע בסרטים החמישי והשישי, בעת ביקוריו של לוק סקייווקר ואימוניו על ידי יודה. החלק הידוע ביותר בכוכב הוא "העץ", אזור המלא בכוחות הצד האפל של "הכוח". במקום זה התמודד לוק נגד הזיה של דארת' ויידר, ואנאקין סקייווקר התמודד נגד הזיה של דארת' מול.